Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
11 ส.ค. 2559

SET เคลื่อนไหว Sideway Up…”ซื้อ” กลุ่มหุ้นที่มี Upgrade Momentum
ดัชนี SET อยู่ที่ 1,550.47 จุด +2.34 จุด +0.15% ปริมาณซื้อขาย 40,486  ลบ.
 
แนวรับ :  1,545 / 1,540    แนวต้าน :     1,566
 
สรุปทิศทางและแนวโน้มตลาด
SET เคลื่อนไหว Sideway Up แนวต้านย่อย 1,566 จุด: SET เคลื่อนไหว Sideway Up ไปที่แนวต้านย่อย 1,566 จุด หุ้นกลุ่มค้าปลีกที่ได้รับผลดีจากการบริโภคฟื้นตัว และผลการดำเนินงานออกมาดีกว่าที่คาดการณ์ไว้อย่าง CPALL และ CPF (ได้ประโยชน์จากการถือหุ้น CPALL) เป็นหุ้น “กลุ่มนำ” ตลาด รวมไปถึง BJC ที่แม้มีลูกหุ้นเข้า 800 ล้านหุ้นวันนี้แต่มีลุ้นถูกเพิ่มดัชนี MSCI
“ซื้อ” กลุ่มหุ้นที่ Consensus มีแนวโน้มปรับประมาณการกำไรขึ้น: แนะนำ “ซื้อ” กลุ่มหุ้นที่ Consensus มีแนวโน้มปรับประมาณการกำไรขึ้น อย่าง CPALL (กำไร 2Q16 ดีกว่าคาดที่ 4.2 พันล้านบาท +34% y-y และ +3% q-q และคาดกำไร 2H16 จะดียิ่งขึ้นไปอีกจากการบริโภคฟื้นตัว และการขยายสาขาต่อเนื่อง แนวต้าน 56 บาทผ่านไปได้ไม่ยาก มีแนวต้านถัดไปที่ 60/63 บาท) BA (แม้รายงานขาดทุน 128 ล้านบาทใน 2Q16 แต่กำไรปกติ 274 ล้านบาทดีกว่าคาด มองการย่อตัวของราคาหุ้นจะเป็นโอกาส “ซื้อ”) TOP (ผลการดำเนินงาน 2Q16 ดีกว่าที่ Consensus คาดการณ์ไว้ ขณะที่ PX Spread ปรับสูงขึ้นต่อเนื่อง แนวต้าน 66.25/67.75 บาท) GFPT
 
หุ้นที่น่าสนใจทางเทคนิค
AJD “ซื้อ” ราคาหุ้นดีดตัวทะลุกรอบการพักฐานขาขึ้น พร้อมปริมาณการซื้อขายหนาแน่นสนับสนุน สอดคล้องกับเส้นค่าเฉลี่ยทำ Golden Cross ต่อเนื่อง เป็นจังหวะซื้อเก็งกำไร มีแนวต้านที่ 1.95 และ 2.00 บาทตามลำดับ
BA “ซื้อ” ราคาหุ้นแกว่งตัวยกฐานขึ้นทะลุแนวเส้นค่าเฉลี่ย 3 เดือน พร้อมปริมาณการซื้อขายหนาแน่น สอดคล้องกับเครื่องมือ MACD ชี้ขึ้น และเส้นค่าเฉลี่ยทำ Golden Cross ยืนยันแนวโน้ม มีแนวต้านแรกที่ 24.60 บาท และถัดไปที่ 25.00 บาท
BJC “ซื้อ” ราคาหุ้นแกว่งขึ้นต่อหลังพักตัวด้วยแท่งเทียน Rising Method ทำจุดสูงใหม่ระยะสั้น พร้อมปริมาณการซื้อขายสูงขึ้นสนับสนุน สอดคล้องกับเครื่องมือ ADX ชี้ขึ้นเป็นจังหวะซื้อเก็งกำไร มีแนวต้านแรกที่ 51.50 บาท และเป้าหมายถัดไปที่ 53.00 บาท
 
 